
JUZUU 9/10 


AL ANFAL (8) 


QAALAL MALAU 


37. Ili Mwenyezi Mungu apate kuwapambanua 
walio wabaya na walio wazuri na kuwaweka wabaya 
juu ya wabaya wengine na kuwarundika wote pamoja 
na kuwatupa katika Jahanamu. Hao ndio 
waliokhasirika. 

38. Waambie wale waliokufuru: “Kama 

wataacha (yale mabaya waliyokuwa nayo) 
watasamehewa yaliyopita, na wakiyarudia (tutawatesa 
kama tulivyowatesa wao mara zilizopita na kama 
tulivyoitesa hiyo mijikafiri mikubwa ya zamani); 
imekwisha kuwapitia mifano ya (mambo 
yaliyowapata) watu wa zamani.” 

39. Na piganeni nao (makaHri) mpaka yasiweko 
mateso (nyinyi kuteswa na wao kwa ajili ya dini 
kama wanavyokuteseni sasa); na dini iwe kwa ajili ya 
Mwenyezi Mungu (asitaaradhiwe mtu kuabudu dini 
anayoitaka). Lakini wakiacha, basi hakika Mwenyezi 
Mungu anayaona wanayoyatenda. 

40. Na kama wakigeuka basi jueni kwamba 
Mwenyezi Mungu ndiye Mola wenu, ni Mola 
Mwema na msaidizi Mwema (atakuhifadhini nao). 

41. Na jueni 'ya kwamba chochote 
mnachokiteka (mnachokipata ngawira), basi sehemu 
yake ya tano ni kwa ajili ya Mwenyezi Mungu na 
Mtume na jamaa (zake Mtume) na mayatima na 
masikini na wasaftri (walioharibikiwa); ikiwa nyinyi 
mumemuamini Mwenyezi Mungu na 
tuliyoyateremsha kwa mja wetu siku ya 
kipambanuzi, siku (inayowafikiana na siku) 
yalipokutana majeshi mawili (siku ya vita vya 
Badri — jeshi la Waislamu na jeshi la makafiri). Na 
Mwenyezi Mungu ndiye Mwenye uweza juu ya kila 
kitu. 

Wanayakataa katakata; hawayataki tu. 

34- Katika mwaka wa 6 wa A1 Hijra alitoka Mtume na baadhi ya Masahaba zake kuhiji; Maqureshi 
wakawazuilia. Wanajiona wao kuwa ndio wenyewe wenye amri ya Makka na hiyo A1 Kaaba; kwa kuwa zimo 
katika mikono yao. 

35- Maqureshi na makaHri wenztwao wakifanya ibada zao hapo katika A1 Kaaba na kwengineko walikuwa 
wakipiga kofi kwa mikono yao na kuliza vikorombwe kwa mikono yao na ndimi zao. Basi huku kupiga kofi wakati 
wa ibada na kutoa sauti za mfano wa vikorombwe si jambo zuri hata kidogo. 

36 ... Hao matajiri wa kikaftri, khasa Maqureshi, walitumia pesa nyingi kufanyia mambo na propaganda za 
kuuzuilia Uislamu usende mbele. Ikawa kazi yao bure — Uislamu umetawanyika ulimwengu mzima. 

Na sasa pia hiyo mibwana mikubwa na midola mikubwa isiyokuwa ya Kiislamu inatumia chungu ya pesa na 
chungu ya propaganda ili kuuzuilia Uislamu usitapakae. Kumbe huo unatanda tu kidogo kidogo ulimwengu 
mzima kama alivyokariri kusema Mwenyezi Mungu katika Qurani kuwa Uislamu utatangaa tu hata wakichukia 
vipi makafiri. 

JUZUU 10 


AL ANFAL (8) 


WAALAMUU 


42. (Kumbukeni) mlipokuwa kando ya bonde 
lililo karibu (na Madina), nao (wenye jeshi la 
makafiri) walikuwa kando yabonde lililo mbali, na 
ule msafara (wa Maqureshi uliokuwa una mali yao) 
ulipokuwa chini yenu (upande mwengine kabisa)-, na 
kama mngalipeana miadi mngalihitalifiana. Lakini 
(mumekutana vivi hivi na jeshi lao la vita) ili 
Mwenyezi Mungu alipitishe jambo lililokuwa lazima 
litendeke; kusudi yule aangamiaye (akakhitari 
ukafiri) aangamie kwa dalili zilizo dhahiri (alizokataa 
kuzifuata), na anayehuika (yaani anayefuata 
Uislamu) ahuike kwa dalili dhahiri. Na hakika 
Mwenyezi Mungu Mwenye kusikia Mwenye 
kujua 

Bali na walc Waislamu wanaopenda mambo ya Bidaa, yasiwalurahishe rnambo ya Suna ya Mtume; namna hao 
nao; wanatumia pesa zao nyingi na propaganda zao kubwa kutilia nguvu hizo bidaa na kupinga Suna; laktnt ya 
Suna liayo kidogo kidogo yanatatua miguu kwenda. 

38. Tumetaja mara nyingi rehema ya Mwenyezi Mungu )uu ya viumbe vyake na namna anavyowapokea 
wanaporejea. 

39. Tumebainisha mara nyingi kuwa upeo wa kukubalisha Uislamu kupigana ni huu: kusiwe waiu kupingAa 
na kupigwa na kuuawa kwa ajili ya dini. Awe mtu huiu kufuata dini atakayo. Na Wazungu ndio kwan/a kuyaiua 
haya kiasi cha miaka elfu mbili kupita baada ya kubainisha haya Uislamu. 

41. Siku ya awali waliyokabiliana Waislamu na makaftn wakapigana — jeshi hili na jeshi hilo — ni siku \a Vna 
vya Badri. Vita vihpiganwa hapo Badri, mahala ambapo pako kaukati baina ya Makka na Madina Wakashmdwa 
makafiri vibaya vibaya, na wakashinda Waislamu vizuri kabisa haia ikawa mpaka leo wanakumbukwa lslamu hao 
wahopigana vita hivyo. Wanajulikana kwa jina la Ahl Badr y Halalbadiri). Na watu wcnyewe hao walikuwa kiasi eha 
watu mia tatu tu basi hivi‘. Lakini mara nyingt wachache wanaokuwa katika haki huwashinda wengi wjlio kat ka 
battli. 

Na kumuomba Mwenyezi Mungu kwa majina ya Ahl Badr’ siyo njia iliyoamrishwa na Mwenyezi Mungu. 
Alivyoamrisha Mwenyezi Mungu ni kumuomba kwa Majina Yakc Maiukuhi kama vile ‘Tayibal Asmai na mfano 
wake. Ama ile inayoitwa ‘wasila ambayo mwanzo wakc ni ‘Saaltuka ya Mawlaya’ haifai kabisa kama 
iuhvyobanisha katika Aya ya 180 ya Suratul Auruf. 

Vita hivi vilipiganwa mchana wa mwezi 17 Ramadhani mwaka wa 2 wa A 1 Hijra (mwaka wa pili wa kuhamia 
Mtume Madina). 

Na kwa bahati hii siku ya mwezi 1 7 Ramadhani — kwa kiasi chamiaka 1 5 nyuma — llikuwa ndiyo siku 
uliyomteremkia Mtume utume siku ya KIPAMBANUZI 'kupambanua bama ya haki na batili.) 

Basi wanakumbushwa Islamu, hapa zote neema mbili — neema ya kuletewa Mtume na neema ya kuwashinda 
maadui wa Miume. 

Kisha wanapewa haban ya kugawa ngawira waliyoipata — na watakazozipata. Inaambiwa ngawira sehemu 
TANO. Sehemu nne za 4/5 wagaiwe wale waliopigana. Na sehemu ile ya 5 wagaiwe wahitan wa uma kama a 
Vijana wasiokuwa na wazee (mayatima,, (b \X'aiu waznna wasiokuwi na kiiu na hawajiwezi masikini., c VCcnye 
kuharibikiwa katika nchi za ugeni, wanasaidiwa ili warejeshwe kwao. 

Na ilivyokuwa mtu hapendi kuiangaziwa ufakiri — na hapa wametangaziwa ufakiri wao — Mwenvezi Mungu 
ameona amtie na (a) Mtume na jamaa zake wanaomsaidia kuiangaza dini katika kikundi hiki kilichoambiwa kipewe 
ile sehemu ya tano 1/5; ili ashirikiane nao, wasije wakavunjika moyo. Basi Mtume alikuwa anagawiana nao katika 
sehemu hii; akiwagaia humo hao jamaa zake waliokuwa wakuipigania Uislamu kwa jitihada zao. 

Na Mwenyezi Mungu akajitia Mwenyewe katika hao ili kuzidi kuwaondoshea majonzi na kuwapa htshima mbele 
za watu, kwa kuwa Mwenyezi Mungu Mwenyewe yumo katika fungu lao hilo. Akasema — Sehcmu yake ya tano nr 
kwa ajili ya Mwenyezf Mungu na Mtume na Jamaa na Mayatima na Masikini na \X’asafari. 

Basi hiyo sehemu iliyoambiwa ni ya Mwenyezi Mungu hutumiwa kwa mambo ya maslaha ya Uma. 

42. Schemu 3 hapa zimetajwa. Jeshi la waislamu. Jeshi la vita la makaHri Maqureshi na Msalara wa 

Maqureshi wa biashara. ^ 

43. (Kumbuka) Mwenyezi Mungu 
alipokuonyesha katika usingizi wako (kwamba wao 
makafiri) ni wachachej (mkapata nyoyo za 
kukabiliana nao). Na kama angalikuonyesha 
kwamba wao ni wengi mngalivunjika nyoyo na 
mngalizozana katika jambo hilo (kuwa tupigane nao 
au tusipigane nao). Lakini Mwenyezi Mungu 
akakulindeni (na hayo). Bila shaka Yeye ni Mjuzi wa 
yaliyomo vifuani (seuze yaliyo dhahiri). 

44. Na (kumbukeni) alipokuonyesheni machoni 
mwenu mlipokutana kwamba wao ni wachache (ili 
mjasirishe kupigana nao); na akakufanyeni nyinyi 
kuwa wachache (mno kabisa) machoni mwao (waone 
upuzi kupigana kwa hima na watu wachache kama 
nyinyi. Mungu amefanya hayo) ili alitimize jambo 
aliloamrisha litendeke. Na mambo yote hurejeshwa 
kwa Mwenyezi Mungu. 

45. Enyi mlioamini! Mkutanapo na jeshi (la 
makailri) kazaneni barabara (wala msikimbie) na 
mumkumbuke Mwenyezi Mungu kwa wingi ili 
mpate kufaulu. 

46. Na mtiini Mwenyezi Mungu na Mtume 
wake wala msizozane (msigombane), msije 
mkaharibikiwa na kupotea nguvu zenu, na vumilieni 
(msitahamiliane). Bila shaka Mwenyezi Mungu yu 
pamoja na wanaovumilia. 

' 47. Wala msiwe kama wale waliotoka katika 
majumba yao (miji yao) kwa fakhari na kujionyesha 
kwa watu na kuzuilia (watu) njia ya Mwenyezi 
Mungu. (Nao ni hao Maqureshi waliotoka Makka 
kuja Madina kumpiga Mtume). Na Mwenyezi 
Mungu ameyazunguka (kuyajua yote) 
wanayoyafanya. 

Maqureshi waliwataabisha Waislamu Makka muda wa miaka kumi na mitatu kwa kuwanyang’anya chao na 
kuwapiga na kuwaua pia. Mwisho wakakimbia Waislamu, wakenda Madina, wakaacha kila mali yao Makka; 
yakachukuliwa na hao makafiri. Na juu ya hivyo wakawa makaftri wanakuja Madina usiku, wakipitisha khasara 
kubwa kubwa; kisha wanakimbia. Kama khasara za kutia moto mitaa na wanyama; bali khasara za kukamata 
mateka na kuua pia. 

Basi baada ya miaka kumi na mitano ya kutaabishwa hivi sasa Waislamu walipewea ruhusa na Mwenyezi 
Mungu wapigane nao makafiri kama wanavyowapiga, na wawanyang’anye ili warejeze baadhi ya khasara zao. 

Basi akasikia Mtume kuwa kuna msafara wa mali nyingi wa Maqureshi utapita karibu na hapo Madina. 
Akawatia shauku Masahaba watoke pamoja naye wakaushambulie waunyang’anye mali yake. Wakamfuata watu 
kiasi cha mia tatu bila ya kuwa na zana za vita, kwani walikuwa hawajaazimia vita; wameazimia kuwanyang’anya 
mali yao tu hao watu wachache waliokuwa na msaTara huo — hawakuwa na nia ya kuwaua. 

Lakini mkubwa wa msafara huo kwa bahati alipata habari kuwa anafuatwa na Mtume na Masahaba zake ili 
wanyang’anywe mali hayo. Basi pale pale akageuza njia nyingine ambayo siyo inayopitwa kwa dasturi ili Mtume 
asikutane nao. Na akapeleka mjumbe Makka akawaambia watu wa Makka kuwa msafara utashambuliwa, basi 
nawaje upesi wauhami. 

Na (kumbukeni) Shetani alipowapambia 
vitendo vyao (wale makatiri) na kusema: “Leo 
hakuna watu wa kukushindeni, na mimi ni mlinzi 
wenu,” Lakini yalipoonana (yalipokutana) majeshi 
mawili, (Shetani) alirudi nyuma na kusema: “Mimi 
si pamoja nanyi, mimi naona msiyoyaona, mimi 

Mungu ni Mkali wa kuadhibu.” 

49. (Kumbukeni) waliposema wanatiki na wale 
wenye ugonjwa nyoyoni mwao (yaani wasiokuwa na 
itikadi nzuri katika Uislamu wao): “Watu hawa 
(Waislamu) dini yao imewadanganya (hata 
wanajasirisha )eo kukutana na nyinyi).” Na mwenye 
kutegemea kwa Mwenyezi Mungu (atashinda kwani) 
kwa yakini Mwenyezi Mungu ndiye ashindaye (na) 
Mwenye hikima. 

50. Na laiti ungaliona Malaika wanapowatisha 
wale waliokufuru wakiwapiga nyuso zao na migongo 
yao na (kuwaambia): Ionjeni adhabu ya moto.” 


51. “Hayo ni kwa sababu ya (maasi) yale 
yaliyofanywa na mikono yenu. Na hakika Mwenyezi 
Mungu si mwenye kuwadhulumu waja (wake).” 


Maqureshi wakafurahi wakaona wamepata fursa nzuri ya kumsagasaga Mtume na watu wake. Basi wakatoka 
wamezatiti barabara — si kama alivyotoka Mtume na wale Masahaba zake. 

Mtume na wale watu wake hawakuwa na habari ya kuwa msafara umewapita, na kuwa jeshi kubwa la 
Maqureshi linawajia kwa vita na kuwa limekwishawakabili. Mpaka wako mbali na Madina ndipowalipopata habari 
hiyo. 

Ukatokea mzozano baina yao Masahaba wenyewe kwa wenyewe. Hawa wanasema walikimbie jeshi la 
Maqureshi, waufuatie msafara, kwani huo wana yakini wataushinda, na hawana yakini hata chembe ya kulishinda 
jeshi la Maqureshi, wasitafute kusagwasagwa bure. 

Lakini kwa bahati walikutana kwa ghafla tu — hilo jeshi la Maqureshi la vita na jeshi la Waislamu Ule msafara 
ukawa uko mbali na wote. Basi huu ndio muradi wa Aya ya 42. 

43. Mtume alioteshwa usiku namna hivi, akawahadithia Masahaba. 

45. Hapana jambo linalomuezesha mtu kupata analotaka kama kustahamili katika kutaka kuhpata alitakalo 
mpaka alipate. ‘Mstahamilivu hula mbivu.’ Ama mwenye haraka akiona halipati hilo jambo, huliwachilia mbaii, 
akalikosa. Kazi ya bure imepita. 

46 Na katika jambo baya kabisa linalowaharibia watu mambo yao ni kutostahamiliana. Ikawa kupanda mon 
na kuogmbana na kutawanyika; na yao yakavunjika. 

48. Inasemekana kuwa Maqureshi kabla ya kuondoka na jeshi lao kwenda kukabiliana na Mtume, 
walitaakhari kidogo, wakiwaza namna ya kuilinda nchi yao ya Makka na maadui zao wa kabila ya Bani Kinana. 
Waliogopa wasije wakatoka na jeshi lao lote hilo kwenda kumpiga Mtume, na huku nyuma wakaja maadui zao 
kuwashambulia wake zao na mama zao na watoto wao na mali yao na kila kilicho chao. 

Basi mara aliwatokea Iblisi kwa sura ya raisi wa ile kabila iliyo adui sana nao. Nayo ni kabila ya Bani Kinana, 
akawaambia maneno hayo yahyomo katika Aya hii ya 48 kuwa wasiwe na khofu ya kushambuliwa na kabila yake 
ya Kibani Kinana. Yeye atawazuilia kushambuUwa nyuma yao. Basi akawapa ahadi kwa hayo mpaka wakamsadiki, 
wakatoka kwenda kupigana na Nabii Muhammad, na hali ya kuwa nyoyo zao zimetua kuwa hawatashambuliwa. 
Na yeye akawafuata k*enda huko; akawa pamoja nao hata wakati wa kupigana. Viliposhtadi vita, akaona Malaika 
wameshuka, alikimbia. Yeye aliweza kuwaona kwa kuwa si Binadamu. 

Tena — katika kukataa kwao miujiza na visivyoonekana — wameandika hivi: ‘ Sheiani alipo^apamhia vitemlo 


ninamuogopa Mwenyezi Mungu; na Mwenyezi 

52. (Hali yao hawa) ni kama hali ya watu wa 
Firauni na wale waliokuwa kabla yao: walizikataa 
Aya za Mwenyezi Mungu, kwa hivyo Mwenyezi 
Mungu akawaadhibu kwa sababu ya yale makosa 
yao. Bila shaka Mwenyezi Mungu ni Mwenye 
nguvu, na Mkali wa kuadhibu. 

53. Hayo (ya kuwafika balaa hizi) ni kwa 
sababu Mwenyezi Mungu habadilishi kabiSa neema 
alizowaneemesha watu, hata wabaailishe wao 
yaliyomo nyoyoni mwao (wende nyendo mbaya 
ndipo Mwenyezi Mungu awaondoshee neema yao). 
Na hakika Mwenyezi Mungu ni mwenye kusikia 
(kila jambo) na ni Mwenye kulijua 

54. (Hali yao hao) ni kama hali ya watu wa 
Firauni na wale waliokuwa kabla yao; 
walizikadhibisha Aya za Mola wao, kwa hivyo 
tukawaangamiza kwa sababu ya madhambi yao, na 
tukawazamisha watu wa Firauni. Na wote walikuwa 
madhalimu. 

55. Nyama walio waovu kabisa (yaani watu 
waovu kabisa) mbele ya Mwenyezi Mungu ni wale 
wanaokufuru (kwa inadi tu, japo w^najua kuwa hayo 
yao siyo ya haki). Basi hawataamini. 

56. Ambao umepeana nao ahadi, kisha 
wanavunja ahadi yao kila mara, wala hawaogopi. 

57. Basi ukiwakuta vitani (pigana nao hata) 
uwakimbize (kwa adabu utakayowatia hawa) walio 
nyuma yao ili wapate kufahamu (kuwa mambo hayo 
yatawaletea mabaya). 

58. Na kama ukiogopa khiana kwa watu 
(mliofanya nao ahadi) basi watupie (ahadi yao) kwa 
usawa; hakika Mwenyezi Mungu hawapendi 
wafanyao khiana. 

vyao. Hapa Shetani mradi wake ni mtu . . Hakuna mfasiri hata mmoja aliyesema hivi, hata huyo mwenye 
Ruhul Maany katika kuifasiri Aya hii katika sahifa ya 14 ya Juzuu ya 10; na wengineo, ambao wamejidai 
kuwataja mwanzo wa tafsiri yao. Wote wamesema kuwa Shetani aliwazainishia katika (a) nyoyo zao tu haya na 
aliwadhihirikia khasa kwa (b) kujisawirisha kwa sura ya Suraqa bin Malik. Siyo Suraqa mwenyewe amewaambia 
haya, kama walivyoonyesha wao. Basi maneno yao hayo ni uwongo. 

49. Jiweke tayari barabara kumkabili adui, kisha umtegemee Mwenyezi Mungu. 

51. Na Roho za Makahri zinapotolewa hutolewa kwa taabu kubwa kabisaj lakini wanaokuwa hapo hawaoni, 
kwa kuwa sisi hatuzioni roho na mambo yaliyokhusika na roho. Sisi huona kiwiliwili cha mwenye kufa. Tukaona 
wengine wanakufa kwa taabu na wengine wanakufa kwa taratibu. Basi taabu ile tunayoiona kwa wale wanaokufa 
kwa taabu, ni taabu ya kiwiliwili, sio hiyo taabu ya roho wanayoipata makaftri. Hii taabu ya kiwiliwili inakhusiana 
na nguvu za huyo maiti, haikhusu wema wake wala ubaya wake. Utawaona wabaya wengi wamekufa taratibu, na 
wema wengt waliokufa kwa taabu. Basi taabu hiyo ni ya kiwiliwili tu kwa kuwa walikuwa wana nguvu, 
hawajatopewa na maradhi. Siyo hiyo taabu inayopata roho. Basi tusishituke tukiona w^tu wema wamekufa kwa 
taabu, na watu wabaya wamekufa kwa taratibu. Haya ni maonekano ya kiwiliwili, nayo yamekhusiana na nguvu za 

59. Wala wale waliokufuru wasifikiri kwamba 
wao wamekwishatangulia (mbele, Mungu hawapati)j 
la, wao hawatamshinda (Mwenyezi Mungu). 

60. Basi waandalieni (wawekeeni tayari) nguvu 
mziwezao (silaha), na mafarasi yaliyofungwa 
(kufuga), tayari tayari (mipakani). ili kwazo 
(nguvu hizi) muogopeshe maadui wa Mwenyezi 
Mungu na maadui zenu, (mnaowajua) na pia 
(maadui zenu) wengineo wasiokuwa wao, msiowajua 
nyinyi (lakini) Mwenyezi Mungu anawajua. Na 
chochote mtakachokitoa kaiika njia ya Mwenyezi 
Mungu (kama hii misaada ya vita vya Jihadi) 
mtarudishiwa kamili sawasawa wala 
hamtadhulumiwa. 

61. Na kama (hao maadui) wakielekea katika 
amani, nawe pia ielekee na mtegemee Mwenyezi 
Mungu. Hakika yeye ndiye asikiaye (na) ajuaye. 

62. Na kama wakitaka kukukhadaa basi 
Mwenyezi Mungu atakutoshelezea. Yeye ndiye 
aliyekusaidia kwa nusura yake na kwa waliokuamini. 

63. Na akaziunga nyoyo zao (wakapendana 
wote hao Masahaba zako); hata kama ungalitoa 
vyote vilivyomo ardhini usingaliweza kuziunga nyoyo 
zao, lakini Mwenyezi Mungu ndiye 
aliyewaunganisha. Hakika Yeye ni Mbora na 
Mwenye hikima. 

64. Ewe Mtume wa Mwenyezi Mungu! 

Mwenyezi Mungu anakutoshelezea wewe na wale 
waliokufuata katika hao walioamini. 
(Atakutoshelezeeni maadui zenu, atakukifieni). 

65. Ewe Mtume (wa Mwenyezi Mungu)! 

Wahimize walioamini wende vitani. Wakipatikana 
kwenu watu ishirini wanaosubiri watashinda mia 
mbili (katika hao makaHri. Basi nyinyi mkiwa 
ishirini lazima msimame mupigane na watu miteni). 
Na kama wakiwa watu mia moja kwenu watashinda 
elfu moja ya wale waliokufuru, maana hao ni watu 
wasiofahamu (uhai wa Akhera, basi wanaogopa 
kupigana kwa ushujaa sana 'wasije wakafa. Basi watu 
mia katika nyinyi wasiwakimbie watu elfu katika 
wao). 

1 kiwibwili na udhaifu wake tu. . 

53. Mwenyeai Mungu hawabadilishii viumbe vyake neema alizowapa mpaka wabadilishe wao mwendo. 

36. Nguvu za Mtume zilipokuwa kubwa baada ya kukaa Madina, Waarabu wcngine makafiri waliandikiana 
naye mikataba kuwa wao hawatampiga Mtume, na Mtume asiwapige wao. Basi Mtume alikamata barabara ahadi 
yake; hakupata kuvunja hata mara moja. Lakini baadhi ya wale Waarabu makaftri walikuwa waongo; wakipata 
fursa huja wakampiga Mtume. 

Basi Mtume anaambiwa hapa katika Aya ya 37 kuwa yakitokea haya na akasimama mtume kupigana nao, basi 
naawatie adabu kali kabisa hata waogope Wale waitifaki wengine kufanya Uitifaki wa unaftki kwa kuchelea yasije 

66. Sasa Mwenyezi Mungu amekukhafifishieni, 
maana anajua ya kwamba kuna udhaifu (sasa) kwenu 
(kwa kuwa vita vimeendelea kwa muda mrefu). Kwa 
hivyo wakiwa watu mia moja kwenu wenye subira 
nawawashinde watu mia mbili kwao; na kama 
wakiwa elfu moja miongoni mwenu nawawashinde 
elfu mbili; kwa amri ya Mwenyezi Mungu. Na 
Mwenyezi Mungu yu pamoja na wanaosubiri. (Yaani 
sasa wanaambiwa kila Mwislamu mmoja akabiliane 
na makafiri wawili). 

67. Haimpasii Nabii kuwa na mateka mpaka 
apigane (sana) na kushinda (barabara) katika nchi 
(ndipo achukue mateka). Mnataka vitu vya dunia, 
hali Mwenyezi Mungu anataka (mpate thawabu za) 
Akhera! Na Mwenyezi Mungu ni Mwenye nguvu, 
(na) Mwenye hikima. 

68. Isingalikuwa hukumu iliyotangulia kutoka 
kwa Mwenyezi Mungu (kuwa mwenye kujitahidi 
mwisho wa jitihada yake hateswi), bila shaka 
ingalikupateni adhabu kubwa kwa yale 
mliyoyachukua. 

69. Basi kuleni katika vile mlivyoteka (vitani), 
ni halali (yenu sasa) na vizuri, na mcheni Mwenyezi 
Mungu. Hakika Mwenyezi Mungu ni Mwingi wa 
kusamehe (na) Mwingi wa kurehemu. 

70. Ewe Mtume (wa Mwenyezi Mungu)! 
Waambie wale mateka waliomo mikononi mwenu: 
“Kama Mwenyezi Mungu akiona wema wo wote 
nyoyoni mwenu (mkasilimu) basi aiakupĕni vizuri 
kuliko vilivyochukuliwa kwenu na atakusameheni. 
Na Mwenyezi Mungu ni Mwingi wa kusamehe (na) 
Mwingi wa kurehemu.” 

yakawapata haya yaliyowapata wenzao wanaftki. Ama kwenda kuwapiga watu bure bure, haya hayamo katika 
Uislamu. 

58. Hapa anaambiwa Mtume kwamba akiona kwa waitifaki wake makafiri alama za kuwa watamfanyia khiana 
wampige, basi yeye asiwafanyie khiana akapigana nao pasina kuwajuvya Basi naawajuvye mbele kuwa "Mimi 
nakuoneni nyinyi mnataka kunipitishia khadaa, basi natuvunje ule mkataba wetu, iwe kila mmoja katika sisi 
anamuogopa mwenziwe, hamuamini tena.” Unaona Uislamu hivi usivyowatakia watu madhara wala usivyojitakia 
madhara pia. Ishi, na mimi niishi, Huu ndio Uislamu. 

63. Kabla ya Uislamu kabila mbili hizi za Madina — Ausi na Khazraji — zikichukiana kweli kweli; hazipaliani 
moto; muda wa miaka mia na ishirini zimo katika kupigana, ingawa kabila mbili zote hizo ni za ukoo mmoja. 
Lakini kwa chokochoko za Mayahudi zilikuwa katika hali za kupigana na kuogopana daima pasi na kupendana 
hata chembe hivi kidogo. 

Lakini kwa bahati nzuri zote mbili zilisilimu mara moja, zikawa pamoja na Mtume kuupigania Uislamu wote 
pamoja mkono mmoja. Wakageuka wakapendana kweli kweli kama kwamba sio wale waliokuwa kama paka na 
chui. 

65. Wanaambiwa Waislamu ikipasa kupigana — wawe na nyoyo ngumu kabisa, aweze Muislamu mmoja 
kukabiliana na kupigana na watu kumi. 

71. Na kama wanataka kukufanyia khiana 
(haitakudhuru khiyana yao)j wao walikwishamfanyia 
Mwenyezi Mungu khiyana kabla ya hapa (kwa 
ukaHri wao na kutengua kwao ahadi), lakini akakupa 
kuwashinda. Na Mwenyezi Mungu ni Mjuzi (na) 
Mwenye hikima. 

72. Hakika wale walioamini na wakahama na 
wakapigania dini ya Mwenyezi Mungu kwa mali zao 
na nafsi zao; (Nao ni wale Muhajiri — Waislamu wa 
Makka) Na wale waliowapa (Muhajiri) mahala pa 
kukaa (Nao ni Ansari) na wakainusuru (dini ya 
Mungu); hao ndio maraHki, wao kwa wao (katika 
kurithiana na mengineyo). Na wale walioamini, 
lakini hawakuhama, nyinyi hamna haki ya kurithiana 
nao (wala ya mengineyo) hata kidogo mpaka 
wahame katika nchi ya kikafiri waje wakae nchi 
moja na nyinyi). Lakini wakiomba msaada kwenu 
katika dini, basi ni juu yenu kuwasaidia, isipokuwa 
juu ya watu ambao kuna mapatano baina yenu na 
wao, (hapo msiwasaidie wao mkapigana na waitifaki 
wenu, Lakini jitahidini kupatanisha). Na Mwenyezi 
Mungu anayaona (yote) mnayoyatenda. 

73. Na wale waliokufuru ni marafiki wenyewe 
kwa wenyewe. Msipofanya hivi itakuwako 
chokochoko katika ardhi na maharibiko makubwa. 

74. Na walioamini wakahama (kuja Madina) na 
wakaipigania dini ya Mwenyezi Mungu (Nao ni 
Muhajiri); na wale waliowapa (Muhajiri) mahala 
pakukaa na wakainusuru (dini ya Mwenyezi Mungu 
na Mtume wake). (Nao ni Ansari). Hao ndio 
Waislamu wa kweli. W'atapata msamaha (wa 
Mwenyezi Mungu) na kuruzukiwa kuzuri (kabisa 
huko Akhera). 

75. Na wale watakaoamini baadaye (baada ya 
Muhajiri na Ansari) wakahajiri nao (wakaja Madina 
kukaa na Mtume na Wai^lamu wenzao ili 
wawemkono mmoja kuipigania dini) wakapigana 
pamoja ria nyinyi (katika kupigania dini); basi hao ni 
katika nyinyi. Na ndugu wa nasaba wanastahikiana 
wenyewe kwa .wenyewe (katika kurithiana. Ndiyo 
ilivyo) katika kitabu cha Mwenyezi Mungu. Hakika 
Mwenyezi Mungu ni Mjuzi wa kila kitu. 

67 . Siku ya vita vya Badri Waislamu waliwateka mateka sabiini wa kikaftrtj wakafanya mkutano Waislamu juu 
ya habari ya hawa mateka. Masahaba wengine, kama Sayyidna Umar bin A1 Khattab — walisema wauawe mateka 
wote hao kwani ndio katika wale makatiri wakubwa wenye inadiwaliowadhuru Waislamu na kutaka kuuondosha 
Uislamu. Ama Masahaba wengi kabisa — na miongoni mwao ni Sayyidna Abubakr — wao waliona shauri nzuri ni 
kuwatoza vikomboleo na kuwaachia kurejea kwao bila ya kufanywa lolote. Basi Mtume akafuata rai hii. Ikaja Aya 

hii ya 67 kutaja kuwa hilo silo shauri zuri, maadamu Waislamu hawajachuma nguvu bado. Bora kuwaua maadui 
makatili nao; ili shina la ukatili lisukuke lianguke. 

68. Aya hii inawaondoshea jukumu, kwa kuwa hawakuambiwa mbele kuwa wasifanye hivyo. Na wao 
wamejitahidi mwisho wa jitihada yao. Na mwenye kujitahidi mwisho wa jitihada yake, akasibu, hupata thawabu 
mbili — thawabu za (a) Kujitahidi na thawabu za (b) Kusibu. Na mwenye kujitahidi mwisho wa jitihada yake, 
akakosa, hupewa 7thawabu ya (a) Kujitahidi kwake; na hateswi kwa kute kukosa kwake; ila hujulishwa tu kuwa 
hayo ni makosa asiyafanye tena. 

Tazama Uislamu namna unavyohimiza watu wake kusoma na kujitahidi kutumia akili zao, 

70. Mateka wengine walilalamika sana kwa kule kuambiwa wajikomboe kwa kikomboleo ambacho kilikuwa 
kikubwa, si haba. Basi wanaambiwa hapa kuwa wakisilimu Mwenyezi Mungu atawafungulia miiango ya kheri. 

72. Wanahimizwa Waislamu wawe wamoja, wawe pamoja. Hapana kitu kama Umoja. Umehimizwa kweli 
kweli na wametahadharishwa vibaya kabisa wanaovunja umoja. 

73. Unatajwa ubaya wa kuwa wamoja na wasiokuwa Waislamu hata wakiwa jamaa. Ujamaa uwe wa Uislamu 
sio wa Utaifa na Ukabila. 

7$. Walipohama Waislamu kutoka Makka kuja Madina walipangwa udugu — kila Muhajiri mmoja awe 
ndugu wa Ansari mmoja, warithiane, wafanyiane kama kila ndugu anavyofanyiana na nduguye — kwa kuwa wale 
Muhajiri umekatika uungamano wao na ndugu zao walio makahri huko Makka, wakawa hawapaliani moto — kila 
mmoja tayari kumtoa roho mwenziwe. Basi ndio wakatafutiwa udugu huu wa dini baina yao na Ansari. Ukawa wa 
kurithiana na mengineyo. Ikadumu hali hii mpaka mwisho wa mwaka wa nane wa A 1 Hijra, wakati ambao Makka 
yote ilisilimu na nchi nyingi za Hijazi, wakawa wale ndugu wa Kimuhajiri wamekutana sasz katika dini moja na 
wale ndugu zao wa nasaba. Basi kukarejeshwa kurithtana kwa nasaba pamoja na dini, si kurithiana kwa dini moja 
tu pasi na nasaba au kwa nasaba tu pasi na dini. Kwani yote mawili inataka yasitupwe — udugu wa dini na udugu 
wa nasaba. Ukipatikana mmojawapo tu, basi utiwe nguvu wa dini kuliko wa nasaba. Lakini zikipatikana upande 
mmoja zote hizo namna mbili za udugu, basi utakuwa na nguvu upande huo. 

Ina Aya 129 SURATUT TAWBA Ina Makara 16 

(Imeteremka Madtna) 


1. (Hili ni) tangazo la kujitoa katika dhima 
(ahadi), litokalo kwa Mwenyezi Mungu na Mtume 
Wake, kwa wale mlioahidiana nao miongoni mwa 
washirikina. 

2. (Waambieni): “Basi tembeeni katika nchi 
miezi minne (kwa salama, kisha vitakuwa vita baina 
yenu na sisi); na jueni kwamba nyinyi hamuwezi 
kumshinda Mwenyezi Mungu, na kwamba Mungu 
ndiye Mwenye kuwadhalilisha makariri.” 

3. Na ni tangazo litokalo kwa Mwenyezi 
Mungu na Mtume wake, kujuvywa watu siku ya 
Hija kubwa ya kwamba Mwenyezi Mungu yu mbali 
oa washirikina; na pia Mtume wake (yu mbali 
nao; hawana haja na ahadi zao). Basi kama 
mkitubu ndiyo kheri kwenu, na kama mkikengeuka, 
basi jueni kwamba nyinyi harnuwezi kumshinda Mwe- 
nyezi Mungu. Na wapashe waliokufuru habari ya 
adhabu iumizayo (inayowangoja) 

4. Isipokuwa wale mlioahidiana nao miongoni 
mwa hao washirikina, kisha hawakukupunguzieni 
cho chote wala hawakumsaidia yoyote juu yenu, basi 
watimizieni ahadi yao mpaka muda wao. Hakika 
Mwenyezi Mungu anawapenda wanaomuogopa. 

1. Hii Suratut Tawba haikuanzwa kwa Bismillahi kama zilivyoanzwa Sura nyinginc. NA SABABU YAKE 
NI KUWA Sura hii imekuja kutaja mambo yaliyokhusiana na vita, na kuvunja mikataba; mambo ambayo 
hayapendwi na Uislamu; ila ni kukosa budi tu. 

2. Mtume alijitahidi kila namna kuishi vizuri na makafiri; hata akaandikiana nao mikataba ya kutopigana 
baina yao wala baina ya waitifaki wa kila mmoja katika wao. Lakini baada ya muda mfupi wengi katika makaAri 
wale walifanya khiana. Walikuja kumpiga Mtume kwa ghafla na wakawapiga waitifaki wake Mtume pia kwa 
ghaila. 

Basi Mwenyezi Mungu akateremsha Sura hii kuvunja mikataba hiyo; usiweko tena mkataba wowote baina yao 
na Mtume ila kwa wale waliotimiza ahadi. 

3. Walijuvywa makaAri habari hti Siku ya Arafa na ya Sikukuu ya mwaka wa 9 wa Al Hijra. Mtume 
alimpeleka Sayyidna Ali Makka akakutane na makaAri wa kila kabila watakaokutana hapo, awape habari hii ya 
kuwa (a) Wale waliokuwa na mkataba na Mtume — na wasiutimize vilivyo — basi wanapewa muda wa mezi 
minne tangu siku hiyo ya Arafa. Ikisha miezi minne hapana tena ule mkataba baina yao, kama ilivyo katika Aya ya 
5 . 

Ama wale walioandikiana mkataba na Mtume — na wakauchunga vizuri — hao wataendeshewa tnkataba wao 
mpaka muda wake wishe, kama iliyyobainishwa katika Aya ya 4 ya Sura hii. 

5. Makadiyani wamekosea miezi inayoitWa L-ashhurul Hurum. Badala ya Shawwal inataka atie Mfunguo 
nne. Wala si kweli maneno yao haya: “. . . makaAri walipewa muda wa miezi minne kuizunguka Bara Arabu yote 
ili wajionee wenyewe mafanikio yaliyobashiriwa na Uislamu yametimia namna gani.” Kwani wakati huo ndio 

5. Na ile miezi mitukuCu itakapokwisha (Ile 
miezi minne waliyopewa), basi waueni (piganeni na) 
washirikina popote muwakutapo, na wakamateni 
mateka (kama wanavyokufanyieni) na wazungukeni 
na wakalieni katika kila njia. Lakini wakitubu na 
wakasimamisha Sala na wakatoa Zaka, basi iacheni 
njia yao (waacheni). Hakika Mwenyezi Mungu ni 
Mwingi wa kusamehe (na) Mwingi wa kurehemu. 

6. Na kama mmoja wa washirikina akikuomba 
umlinde (ili asikie maneno ya Mwenyezi Mungu), 
basi mlinde asikie maneno ya Mwenyezi Mungu, 
kisha (akiioyakubali usimlazimishe wala usimdhuru, 
bali) mfikishe mahala pake pa amani (kama hataki 
kufuata Uislamu); Na haya ni kwa ajili ya kuwa hao 
ni watu wasiojua. 

7. Itakuwaje kuwapo ahadi na washirikina 
mbele ya Mwenyezi Mungu na mbele ya Mtume 
wake isipokuwa wale mlioahidiana nao mbele ya 
Msikiti mtukufu (A 1 Kaaba, na wakatekeleza ahadi 
zao)? Basi maadamu wanakunyokeeni kwa uzuri, 
nanyi pia wanyokeeni kwa uzuri, hakika Mwenyezi 
Mungu anawapenda wanaomuogopa. 

8. (Mtatekeleza nyinyi tu ahadi peke yenu) 
Vipi? Hali wakikushindeni hawatazami kwenu 
udugu wala ahadi. Wanakufurahisheni kwa vinywa 
vyao tu, hali nyoyo zao zinakataa (hayo). Na wengi 
katika wao ni maasi. 

9. Wamekhitari thamani ndogo (ya kidunia) 
kuliko kufuata Aya za Mwenyezi Mungu, na 
wanazuilia (watu) na njia yake (Mwenyezi Mungu). 
Hakika ni mabaya kabisa waliyokuwa wakiyafanya. 

10. Hawaangalii kwa Muislamu udugu wala 
ahadi; basi hao ndio wapitao mipaka. 

1 1 . Kama wakitubu na wakasimamisha Sala na 
wakatoa Zaka, basi ni ndugu zenu katika dini. Na 
tunazieleza Aya (vizuri) kwa watu wanaojua. 


ijzj « 


kwanza Bara Arabu inaanaa kusUimu, waone mafanikio gani? 

Tazama Uislamu unavyowapa wasiokuwa Waislamu haki ya kufuata dini waitakayo na kuwahami khasa, wasidhuriwe. 
Dini gani nyingine inayofanya hivi? Na juu ya hivi maadui wake wanatangaza kuwa Uislamu umesimama kwa 
upanga. Lakini ‘akutukanaye hakuchaguJii Tusi.’ 

10. Ukiwaachia tu wabaya wakufanye watakavyo utaangamia. Mtende anayekutenda, Mche asiyekutenda. Na 
mara nyingi samehe ikiwa haitakuwa madhara kwako wala kwa Uma. 

12. Wamefasiri uwongo waliposema; “Neno ta‘ana lUilotumika hapa maana yake ni kuchoma kwa mkuki .” 
Uwongo. Ta‘ana hapa ni kutukana, kama ilivyo katika tafsiri zote, kama katika sahifa 32 ya Juzuu ya 10 ya hiyo 
Ruuhul Maany wanayojidai kuitaja kila mara. Huko kuchomana kwa vita kumekwishaingia katika tamko la 
mwanzo — Wamnakaihuu . . . Wanataka tu kutia farumu katika hiyo tafsiri yao au taghyiri (mgeuzo) yao 

12. Na kama wakivunja viapo vyao baada ya 
kuahidi kwao na wakatukana dini yenu, basi waueni 
(piganeni nao) waongozi wa ukafiri. Hakika viapo 
vyao havina maana; (Piganeni nao) ili wapate 
kujizuia (na kufanya ubaya huo). 

13. Je, hamtapigana na watu waiiovunja ahadi 
zao na wakafunga nia ya kumfukuza Mtume, nao 
ndio (pia) waliokuanzeni mara ya kwanza? Je, 
mnawaogopa? Basi Mwenyezi Mungu anastahiki 
zaidi mumuogope; ikiwa nyinyi mumeamini. 

14. Piganeni nao, Mwenyezi Mungu awaadhibu 
kwa mikono yenu, na awafedheheshe na 
akunusuruni juu yao, na avipoze vifua vya Waislamu 
(vifurahi). 

15. Na aondoe joto la ghadhabu lililokuwa 
katika nyoyo zao (Waislamu); na Mwenyezi Mungu 
humwelekea kwa rehema amtakaye; na Mwenyezi 
Mungu ni Mjuzi (na) Mwenye hikima. 

16. Je, mnadhani kuwa mtaachwa, na hali 
Mwenyezi Mungu hakuwabainisha wale waliopigania 
dini miongoni mwenu na wasiwafanye rafiki wa 
moyo isipokuwa Mwenyezi Mungu na Mtume wake 
na Waislamu (wenzao)? Na Mwenyezi Mungu anazo 
khabari za yote lnnayoyafanya. 

17. Haiwi kwa washirikina (kuhisabika) 
wanaamirisha Miskiti ya Mwenyezi Mungu, hali 
wanajishuhudia kwa ukafiri. Hao (ndio ambao) 
vitendo vyao vyema vimeruka patupu, na katika 
Moto watakaa daima. 

18. Wanaoamirisha Miskiti ya Mwenyezi 
Mungu ni wale wanaomuamini Mwenyezi Mungu na 
siku ya mwisho, na kusimamisha Sala na kutoa Zaka 
na hawamuogopi yoyote ila Mwenyezi Mungu; basi 
hao ndio wanaotarajiwa kuwa miongoni mwa 
walioongoka. 

19. Je, mnafanya kuwanywesha maji mahujaji na 
kuuamirisha Msikiti Mtukufu ni sawa na (kazi ya) 

16. Inakuja kwa Waislamu misukosuko na vita ili wabainike wapi Waislamu wa kweli na wapi wanaliki 
wanaojidai kuwa Waislamu, kumbe waongo. Basi misiba mengine ni maslaha kutulika, ndiyo maana Mwenyeri 
Mungu akafanya ituHke. 

17- Masahaba walipohama Makka wakenda Madina, makafiri waliokuwa Makka walikuwa wanaishughulikia 
Al Kaaba kwa kuitengeneza na mengineyo. Basi wakawa wanajisifu kuwa wao wanaamirisha Msikiti wa Mwenyeai 
Mungu. Mwenyezi Mungu ndiyo anawaambia kuwa hawahisabiki kuwa wanaamirisha msikiti wa Mwenyezi 
Mungu maadamu wanaacha kumuabudu yeye wakaabudu masanamu, na vile vile maadamu wanamuabudu yeye 
pamoja na masanamu na maadamu hawayafuati mengine yote yaliyoamrishwa na Uislamu. Basi kushughulikia 
misikiti siyo amali bora tu. 

Kuamirisha ni kusimamisha jambo ili litengeoee. 

19. Tangu zama za ukafiri Maqureshi walikuwa wakiwatengenezea mahodhi ya maji watu wanaokuja kuhiji na 
wakiwatengenezea chakula cha bure wale mahujaji waliokuwa masikini. Basi walijifakharisha kwa haya juu ya 

wale waiioamini Mwenyezi Mungu na siku ya 
Mwisho na wakaipigania dini ya Mwenyezi Mungu? 
Hawawi sawa mbele ya Mwenyezi Mungu. Na 
Mwenyezi Mungu hawaongozi watu madhalimu. 

20. Wale walioamini na wakahama na 
wakaipigania dini ya Mwenyezi Mungu kwa mali zao 
na kwa nafsi zao wana cheo kikubwa mbeie ya 
Mwenyezi Mungu; na hao ndio watakaotengenekewa 
(sio hao wanaoshughulika na hayo 
wanayoyashughulikia Maqureshi). 

2 1 . Mola wao anawabashiria (anawapa habari 
njema za) rehema zitokazo kwake, na radhi (zake) 
na mabustani ambayo humo watapata neema 
zitakazodumu 

22. Watakaa humo milele. Hakika Mwenyezi 
Mungu kwake kuna maiipo makubwa kabisa. 

23. Enyi mlioamini! Msiwafanye baba zenu na 
ndugu zenu kuwa vipenzi (vyenu) ikiwa wanastahabu 
(wanapenda) ukaiiri kuliko Uislamu. Na katika 
nyinyi atakayewafanya hao kuwa ndio vipenzi vyake, 
basi hao ndio madhaiimu (wa nafsi zao). 

24. Sema: “Kama baba zenu na wana wenu na 
ndugu zenu na wake zenu na jamaa zenu na mali 
mlizochuma na biashara mnazoogopa kuharibikiwa, 
na majumba mnayoyapenda; (ikiwa vitu hivi) ni 
vipenzi zaidi kwenu kuliko Mwenyezi Mungu na 
Mtume wake na kupigania dini yake, basi ngojeni 
mpaka Mwenyezi Mungu alete amri yake; na 
Mwenyezi Mungu hawaongozi watu maasi (njia 
iliyonyooka). 

25. Bila shaka Mwenyezi Mungu 
amekunusuruni katika mapigaho mengi, na siku ya 
Huneyni (pia); ambapo wingi wenu ulikupandisheni 
kichwa, lakini haukukufaeni chochote, na ardhi 
ikawa dhiki juu yenu; ingawa ilikuwa yenye wasaa, 
kisha mkageuka mkarudi nyuma (mnakimbia). 

Waislamu; na Mwcnyezi Mungu akawajibu kwa haya yaliyomo katika Aya hii ya 19. 

Basi ndiyo kuna watu wengine wakiwa wamehiji, wanasoma Maulidi, huona ndiyo wamekwisha kufanya mambo 
ya dini; wala haya hayamo katika Jihad fy Sabylil Lah. 

Ilipokuja amri ya kuambia Waislamu watoke Makka wakakae Madina, wengine waliona uzito kidogo 
kufarikiana na wazee wao (waliokuwa makafiri) na watoto wao na wake zao na jamaa zao, na kutupa mali zao na 
biashara zao walizokuwa wanaendesha huko Makka. Basi wakaambiwa maneno haya yaliyomo katika Aya ya 23 na 

y» u- 

25. Hakupata Mtume kutoka na jeshi kubwa kabisa kama jeshi alilotoka nalo kwenda kwenye jangwa la 
Huneyn kukabiliana na makafiri wa nchi ya Taif. Ndiyo mara yake ya awali kutoka na jeshi la watu elfu kumi na 
mbili. 

26. Kisha Mwenyezi Mungu akateremsha 
utulivu wake juu ya Mtume wake na juu ya 
walioamini. Na akateremsha majeshi (ya Malaika) 
ambayo hamkuyaona, na akawaadhibu wale 
waliokufuru; na hayo ndiyo malipo ya makafiri. 

27. Kisha baada ya haya Mwenyezi Mungu 
atawasamehe awatakao (katika wale makaHri 
maadamu wataSilimu watubie). Mwenyezi Mungu ni 
Mwingi wa. kusamehe (na) Mwingi wa kurehemu. 

28. Enyi mlioamini! Hakika washirikina ni 
najisi, kwa hivyo wasiukaribie huo Msikiti Mtukufu 
baada ya mwaka wao huu. Na kama mkikhofia 
umasikini, basi karibuni hivi Mwenyezi Mungu 
atakutajirisheni kwa Tadhila zake akipenda. Hakika 
Mwenyezi Mungu ni Mjuzi na Mwenye hikima. 

29. Piganeni na wale wasiomuamini Mwenyezi 
Mungu wala siku ya mwisho wala hawaharimishi 
alivyoviharimisha Mwenyezi Mungu na Mtume 
wake, wala hawashiki dini ya haki, miongoni mwa 
wale waliopewa Kitabu; (piganeni nao) mpaka watoe 
kodi kwa hiari yao, hali wametii. 

30. Na Mayahudi wanasema: (< Uzeri ni mwana 
wa Mwenyezi Mungu;” na Wakristo wanasema 
“Masihi ni mwana wa Mwenyezi Mungu”; haya 
ndiyo wasemayo kwa vinywa vyao (pasi na 

Basi walipanda kichwa kidogo Masahaba kwa kujiona wengi vile baada ya kuwa watu wachache kabisa. Basi 
wakasema: “Hatutashindwa leo kwa uchache.” 

Mwenyezi Mungu asiupende msemo huu. Basi walipokuja kukabiliana kwa ghafla na maadui zao — kabla ya 
kujiweka tayari — walishambuliwa barabara na maadui zao hao; hata- mwisho wake walipoona vimoto tena — 
walikwenda mbio, wanawakimbia hao maadui; kila mtu Rabi Rabi Nafsi tu. Basi kujiona ni jambo baya kabisa 
Na moja ya ubaya wake ni kutokaa kwa hadhari. 

Kisha Mtume akawakusanya tena akashambuliana na hao maadui-, hapo sasa ndipo waliposhinda. 

28. Baada ya Mtume kuiteka Makka ilitolewa ilani kuwa wale makahri — waliokuwa wakija Makka kuabudu 
masanamu yao waliyoyaweka huko.Makka — hawana ruhusa tena kuja huko Makka kuabudu masanamu hayo. 
Na masanamu hayo yalivunjiliwa mbali. Mambo yao yalikuwa ya najisi; moja katika hayo walikuwa wakihiji 
tuputupu. 

Baadhi ya watu ilipotolewa ilani hii waliogopa kuharibikiwa nchi ya Makka kwani hao waliozuiliwa kuja 
walikuwa wakija kibiashara pia; wakileta vya kwao na wakinunua vya Makka. Basi Mwenyezi Mungu anawatuliza 
nyoyo zao hao waliofazaika kwa haya kuw/wakifunga milango ya shari, Mungu atawafungulia milango ya kheri. 

29. Maadamu makaAri wanapigana na Waislamu basi wamepewa ruhusa Waislamu kuptgana nao. Na 
wakiwashinda, wakitaka wenyewe kwa khiari zao kusilimu basi wanaweza kusilimu. Na kama hawataki kusilimu, 
wanataka kuendelea na dini yao, basi wanaweza kuendelea na dini yao; lakini wataamrishwa kutoa kodi ya kichwa 
ya kulipwa kila mwaka juu ya kila aliyebaleghe; ili kuonyesha kuwa wao wamo katika taa ya Uislatnu; hawana 
Waislamu hatari upande wao. Na itapasa dola ya Waislamu kuwahami watu hao dhidi ya maadui zao— kuwahami roho 
zao, viwiliwili vyao, dini yao, dunia yao, mali yao na kila kilicho chao. Na kitoleo hiki huitwa Jizya. Nacho ni kitu 
kidogo sana. 

30. Uzeri ni Mtume katika Mitume walioletewa Mayahudi. Badala ya kumuamini kuwa ni Mtume wa 

kuyapima). Wanayaiga maneno ya wale walio kufuru 
kabla yao, Mwenyezi Mungu awaangamize. 
Wanageuzwa namna gani hawa! 

31. Wamewafanya wanavyuoni wao na watawa 
wao kuwa ni miungu badala ya Mwenyezi Mungu, 
na (wamemtanya) Masihi mwana wa Maryamu (pia 
Mungu), hali hawakuamrishwa isipokuwa 
kumuabudu Mungu mmoja, hakuna anayestahiki 
kuabudiwa ila Yeye. Ametakasika na yale 
wanayomshirikisha nayo. 

32. Wanataka kuizima nuru ya Mwenyezi 
Mungu kwa vinywa vyao, lakini Mwenyezi Mungu 
amekataa isipokuwa kuitimiza nuru Yake, ijapokuwa 
makafiri wanachukia. 

33. Yeye ndiye aliyemleta Mtume wake kwa 
uongofu na dini ya haki ili aijaalie kushinda (dini hii) 
dini zote; ijapokuwa watachukia hao washirikina. 



34. Hnyi mlioamini! Wengi katika makasisi 
(wanavyuoni wa Mayahudi na Manasara) na watawa 
(wao) wanakula maii za watu kwa batili na 
kuwazuilia njia ya Mwenyezi Mungu. Na wale 
wakusanyao dhahabu na fedha wala hawazitoi katika 
njia ya Mwenyezi Mungu, wape habari za adhabu 
inayoumiza inayowangoja). 




35. Siku (mali yao) yatakapotiwa moto katika 
moto wa Jahanamu, na kwa hayo vikachomwa vipaji 
vya nyuso zao na mbavu zao na migongo yao, (na 
huku wanaambiwa): “Haya ndiyo (yale mali) 
mliojilimbikia (mliyojikusanyia) nafsi zenu, basi 
onjeni (adhabu ya) yale mliyokuwa mkikusanya.” 





Mwenyezi Mungu walimuiukidi kuwa ni mroto wa Mwenyezi Mungu kama Manasara na Nabii Isa. Bali takriba 
umma zoie za nyuma — za kabla ya Mayahudi na Manasara — zikiwaitakidia utoto wa Mungu baadhi ya 
wakubwa wao. Basi Mayahudi na Manasara sio waliopotoka mwanzo katika jambo hili la kuwaitakidia utoto wa 
Mungu baadht ya watu wao. Wao imekuwa kama wanaiga tu hayo yaliyosemwa na makafiri walio kuwa kabla yao. 

32. Wanajitahidi Mayahudi na Manasara na wenye dini nyingine kuusmgizia uwongo Uislamu ili 
kuuchukizisha mbele ya macho ya viumbe ili wasiufuate. Lakini wapi! Kila siku Uislamu unazidi kufuatwa na 
watu wa kila jinsi katika kila makoniinenii, hata Australia na Greenland. 

Katika Aya hii waliyoifanya ya 33 wametia uwongo wao wa kumdaia mtu wao Utume na Unabii Isa. 
Tumeuvunja ukafiri wa Unabii katika Marejezo ya Aya ya 7 ya Suratul Faatiha na Aya ya 4 ya Suratul Baqarah. 
Na tumevunja ukaliri wao wa kumdaia “Unabii Isa” katika Aya ya 1 1 5 ya Suratul Baqarah. 

Na wamejidai tena vile vile kutaja kitabu Bayani ili kudhanisha watu kuwa kitabu hicho kimetungwa na 
asiyekuwa wao. Hicho ni kitabu chao wenyewe cha kutaja Itikadi za dini yao. Wanadhantsha watu kuwa ni kitabu 
cha Kiislamu. Maiambazi kweh kweli. Wanasukuma MIJILO tu, wala hawamjali Mungu. ( Mijilo - uwongo 
usioTichikana.) 

34. Inabainishwa hapa kuwa kuna watu wa dini wabaya wanaokula mali za watu kwa njia za haramu. Basi 

36. Idadi ya mezi (ya mwaka mmoja) mbele ya 
Mwenyezi Mungu ni mezi kumi na mbili katika 
ilimu ya Mwenyezi Mungu (Mwenyewe tangu) siku 
alipoumba mbingu na ardhi. Katika hiyo imo minne 
iliyo mitukufu kabisa (nayo ni Rajabu, Mfunguo 
Pili, Mfunguo Tatu, na Mfunguo Nne). (Kufanya) 
hivi ndiyo dini iliyo sawa. Basi msijidhulumu nafsi 
zenu (kwa kufanya maasi) katika (mezi) hiyo. Na 
nyote piganeni na washirikina kama wao wote 
wanavyopigana nanyi; na jueni kwamba Mwenyezi 
Mungu yu pamoja na wanaomuogopa. 

37. Bila shaka kuakhirisha (Mezi Mitukufu isije 

upesi) ni kuzidi katika ukaHri; kwa hayo hupotezwa 
wale waliokufuru; wanauhalalisha (Mwezi mtukufu), 
mwaka mmoja na kuuharimisha mwaka (mwengine), 
ili wafanye kuwa sawa idadi ya ile (mezi) 
aliyoitukuza Mwenyezi Mungu (aliyoiharimisha 
Mwenyezi Mungu); kwa hivyo huhalalisha 

alivyoviharimisha Mwenyezi Mungu. 

Wamepambiwa ubaya wa vitendo vyao (hivi). Na 
Mwenyezi Mungu hawaongozi watu makafiri. 

38. Enyi mlioamini! Mna nini mnapoambiwa 
“Nendeni (kupigana) kwa ajili ya dini ya Mwenyezi 
Mungu” mnajitia uzito katika ardhi? Je, mumekuwa 
radhi na maisha ya dunia kuliko ya Akhera? Lakini 
starehe za maisha ya dunia kwa (mkabala wa maisha 
ya) Akhera ni kidogo tu. 

39. Kama hamtakwenda atakuadhibuni kwa 
adhabu inayoumiza, na atawaleta watu wengine 
badala yenu, wala hamtamdhuru (Mungu) cho chote 
(mkitopigania dini yake); na Mwenyezi Mungu ni 
Muweza juu ya kila kitu. 

waiaadhibiwa kama watu wengine, sio kuwa iiawafuiu adhabu kwa kuwa m Masheikhe au Masharifu wajukuu wa 
Miume); si kweli haya. 

36. Kuna mezi mingine miiukufu zaidi kama hii minne na Ramadhani. Basi mataka miu ajitahidi zaidi mezi 
hii kufanya mema na kuacha mabaya. 

37. Nabii Ibrahimu na Nabii Ismaili waliwafundisha Waarabu kuihishimu sana sana mczi minne hii: 
Mfunguo pili, Mfunguo tatu, Mfunguo nne na Rajabu; wasifanyc jambo loloie baya, khasa kupigana. 

Lakmi karne nyingi zilipopita waliionea uzito sharti hii ya kutopigana. Basi wakaan/a kufanva ujanja- 
kuikimbiakimbia Wakaanza kuiongeza mezi ya mwaka. Badili ya kuwa mwaka mmoja mezi kumi na mbili 
wakaifanya mezi kumi na tatu au zaidi ili ikawie kufika lle mezi minnc inayokatazwa kupiganwa. 

Kwa hivyo kila mwaka wanapokutana Makka siku ya Arafa huondoka wakubwa wakaioa khaban kuwa mwaka 
huo mpya ujao waufanye mezi kumi na tatu au kumi na nne, kwa kuihisabu mara mbili baadhi ya ile mezi 
»iyokatazwa kupiganwa. Kama kusema “Ukiandama Mfunguo nne uliotukabili tuwite mwezi mpya Mfunguo 
uno wa mwanzo, na wa pili wake tuwite Mfunguo tano wa pili” badala ya kuwita Mfunguo sita. Tena wa tatu ndio 
wawite Mfunguo sita-ili ile mezi minne ikawie kufika. Ndiyo Mwenyezi Mungu anawatukana hapa kuonyesha 
kuwa japo wanatukuza mezi minne katika mwaka, lakini mezi mmne la haiwi thuluthi ya mwaka kwani mwaka 

40. Kam hamtamnusuru (Mtume), basi 
Mwenyezi Mungu alimnusuru walipomtoa wale 
waliokufuruj alipokuwa (mmoja tu na mwenziwe) wa 
pili wake, (peke yao); walipokuwa wote wawili 
katika pango; (Mtume) alipomwambia sahibu yake: 
“Usihuzunike, kwa yakini Mwenyezi Mungu yu 
pamoja nasi.” Mwenyezi Mungu akamteremshia 
utulivu wake, na akamnusuru kwa majeshi 
msiyoyaona, na akafanya neno la wale waliokufuru 
kuwa chini; na neno la Mwenyezi Mungu ndilo la 
juu. Na Mwenyezi Mungu ndiye anayeshinda na 
ndiye Mwenye hikima. 

41. Nendeni (vitani) mkiwa wepesi na mkiwa 
wazito (wazima au wagonjwa); na piganieni dini ya 
Mwenyezi Mungu kwa mali zenu na nafsi zenu. 
Haya ni bora kwenu; mkiwa watu mnaojua (jambo). 

42. Kama ingalikuwa faida iliyo nyepesi 
(kupatikana) na safari fupi, kwa yakini 
wangalikufuata (hao tyanaojipa Uislamu wa 
uwongo). Lakini safari hii ya taabu imekuwa ndefu 
kwao. Nao wataapa kwa Mwenyezi Mungu, “Kama 
tungaliweza bila shaka tungelitoka pamoja nanyi.” 
Wanaangamiza nafsi zao; na Mwenyezi Mungu 
anajua (kwa hakika) kuwa hao ni waongo (tu). 

43. Mwenyezi Mungu amekuwia radhi 
(amekusamehe). Kwa nini umewapa ruhusa? 
(Ungengoja) mpaka wanaosema kweli 
wakupambanukie, na uwajue waongo. 

wanauzidishia mczi mingine kusudi, ili ikawie kufika. 

39. Wanaiahadhanshwa wanaofanya woga kwenda vitani. 

40. Hapa inaiajwa namna alivyokuwa Mlume pcke yake — yeye na Sayyidna Abubakr iu — siku 
walipokuwa wanakimbia Makka wanahamia Madina. WakajiAcha siku tatu peke yao ndani ya pango la jabali. 

Basi mwema asivunjike moyo akiwa peke yake au ana wachache, akiendelea na jitihadi yake, mwisho atashinda 
apatie chungu ya wafuwasi kama alivyopata Mtume. 

43. Katika mwaka wa 9 wa Al Hijra Warumi waliokuwa wakitawala Shamu walizatiti vita kuja kumpiga 
Mtume. Basi Mtume akazatiti naye jeshi la kwenda kukabiliana nao. Vita vtlikuwa vya khatari kubwa kabisa. Vita 
vya kwenda kukabiliana na Warumi ambao ndio waliokuwa wafalme wa zaidi kuliko nusu ya ulimwengu ulikuwa 
ukijulikana wakati huo. Hapana watu waliokuwa wakiweza kukabiliana na Warumi isipokuwa Waajemi. Hizi 
ndrao zilizokuwa dola kubwa kabisa za wakati huo. 

Basi ikawa safari hii Mtume akabiliane nao. Masahaba wengi waliokuwa hawana Uislamu thabiti 
walijikurupusha kwenda kattka vita hivi; bali hata baadhi ya wale wenye Uislamu thabiti, walijipurukusha nao; hata 
ndiyo maana wakaambiwa maneno yaliyomo katika Aya ya 38 ya Sura hii. Bali na Aya nyingi zilizofuatia hapa; 
zot* zinasema habari ya vita hivi na yaliyotokea kwa ajili ya vita hivi. 

Kama hii Aya ya 43 inavyoonyesha namna hao Waislamu walivyokuwa wanakuja kwa Mtume kutoa nyudhuru 
za uwongo kuomba wapewe ruhusa wasihudhurie vitant. Na Mtume alikuwa akimpa ruhuSa asihudhurie kila 
anayemtaka ruhusa. Basi hapa Mwenyezi Mungu anamlaumu kuwa ya nini anampa ruhusa kila anayemtaka. 
Angempa ruhusa yule anayemwona kuwa ana udhuru wa kweli, si kila mwenye kuja kusema uwongo wake tu. 

44. Hawatakuomba ruhusa wale wanaomuamini 
Mwenyezi Mungu na siku ya mwisho. 
(Hawatakutaka ruhusa) kutoipigania dini ya 
Mwenyezi Mungu kwa mali zao na nafsi zao. Na 
Mwenyezi Mungu anawajua wanaomcha. 

45. Wanakuomba ruhusa wale wasiomuamini 
Mwenyezi Mungu na siku ya mwisho, na nyoyo zao 
zina shakaj kwa hivyo wanasitasita kwa ajili ya shaka 
yao. 

46. Na kama wangalitaka kutoka (kwenda 
vitani) bila shaka wangaliandalia maandalio yake 
(Lakini hawakufanya lolote, ni alama kuwa 
hawakuwa na nia ya kwenda huko vitani). Mwenyezi 
Mungu hakupenda kutoka kwao (kwenda huko 
vitani). Na kwa hivyo akawazuia na ikasemwa (na 
Shetani). “Kaeni pamoja na wanaokaa.” 

47. Kama wangalitoka pamoja nanyi 
wasingalikuzidishieni ila mchafuko, na wartgekwenda 
huku na huku baina yenu kukutakieni fttina 
(kukugombanisheni). Na miongoni mwenu wako 
wanaowasikiliza (watu wabaya hao). Na Mwenyezi 
Mungu anawajua madhalimu. 

48. Tangu zamani walitaka kukutilieni 
chokochoko (na Htina) na wakakupindulia mambo 
chini juu, mpaka ikaHka haki na kudhihirika amri ya 
Mwenyezi Mungu; juu ya kuchukia kwao. 

49. Na miongoni mwao yuko anayesema 
(kumwambia Mtume): “Niruhusu (nisije vitani) wala 
usinitumbukize katika fitina (kwa kuona wanawake 
wa huko nikafitinika nao).” Hakika wao 
wamekwishatumbukia katika fitina. Na kwa yakini 
Jahanamu itawazunguka makaHri (wasiwe na pa 
kutokea) 

50. Ukikufikia wema (wewe Mtume na 
Masahaba) unawachukizaj na ukikufikia msiba 
husema: “Tuliangalia vizuri tangu zamani mambo 
yetu (kwa hiyvo hatukufikwa na balaa hii),” na 
hugeuka wanakwenda zao nao wamefurahi. 

51. Sema: “Halitatusibu ila alilotuandikia 

Mwenyezi Mungu. Yeye ni Mola wetu.” Basi 
Waislamu nawamtegemee Mwenyezi Mungu tu. 

Lakini Mwenyczi Mungu kwa kuona ule moyo wa Mtume ulivyokuwa mpoie (rahimu) anamwambia kuwa 
amemsamehe kwa hayo aliyoyafanya. 

46. Anabainisha Mwenyeai Mungu kuwa waongo hao, hawakuzukiwa na udhuru wowote, ila tangu ramani 
walitia nia wasije. 

47. Inabainishwa kuwa tlikuwa kheri wasivyokuja kwani wangeharibu tu. 

31. Mara nyingi Mwenyezi Mungu kasema haya Basi; 

52. Sema: “Nyinyi hamtutazamii sisi ila 

(kupata) moja katika mema mawili (Ima kushinda 
tukapata ngawira au kuuawa tukapata Pepo). Na sisi 
tunakutazamieni kuwa Mwenyezi Mungu 
akuHkishieni adhabu itokayo kwake au 
(inayopatikana) kwa mikono yetu. Basi ngojeni, nasi 
tunangoja pamoja nanyi.” 

53. Sema: (kuwaambia hawa wanattki): “Toeni 
(mali yenu) kwa kupenda au kwa kutopenda, 
hakutakubaliwa kwenu (kutoa huko). Hakika nyinyi 
ni watu maasi.” 

54. Na haikuwazuilia ikubaliwe kwao michango 
yao, ila kwa sababu walimkataa Mwenyezi Mungu 
na Mtume Wake, wala hawaliki mahala pa kusali ila 
katika hali ya uvivu. Wala hawatoi (hivyo 
wanavyovitoa) ila kwa kuchukia. 

55. Yasikufurahishe mali yao wala watoto wao. 
Anataka Mwenyezi Mungu awaadhibu kwa hayo 
katika maisha ya dunia, na zitoke roho zao, na hali 
ya kuwa ni makaliri. 

56. Na wanaapa kwa (jina) la Mwenyezi Mungu 
kwamba wao ni pamoja nanyi. Wala wao si pamoja 
nanyi. Bali wao ni watu wanaoogopa (ndio maana 
wanasema uwongo huku kwa Waislamu na huko 
kwa makaHri). 

57. Kama wangalipata pa kukimbilia au 
mapango au mahali (pengine) pa kuingia, (bila 
shaka) wangekimbilia mbio huko, wanakwenda shoti 
(kama mafarasi waliochafuka). 

58. Na miongoni mwao (hao wanafiki) wako 
wanaokusema katika (kugawa kwako) sadaka. 
Wanapopewa katika hizo (Sadaka na Zaka) 
huridhika; na wakitopewa katika hayo wanakasirika. 

59. Na kama wangeyaridhia yale aliyowapa 
Mwenyezi Mungu na Mtume Wake, na wakasema: 
“Anatutoshea Mwenyezi Mungu, karibuni 
Mwenyezi Mungu atatupa katika fadhila zake, na 

Wakikushituwa 
Yupi awczayc 
Wakiwa na lao 


Wewc sishituke 
Kupitisha lake 
Mungu ana yake. 


53 Hao wanaAki waliokuwa wakijikurupusha kwenda vitani walikuwa wakitoa pesa za misaada ili 
kujidhihirisha mbele za Waislamu kuwa wao ni Waislamu khalisi; na hali ya kuwa wao ni makafiri. Basi ndiyo 

Miume wake (pia); hakika sisi tunaelekea kwa 
Mwenyezi Mungu.” (Lau wangesema haya 
ingekuwa bora kwao). 

60. Sadaka hupewa (watu hawa): — Mafakiri na 
Masikini na Wanaozitumikia na Wanaotiwa nguvu 
nyoyo zao (juu ya Uislamu) na katika Kuwapa 
Uungwana watumwa na katika Kuwasaidia Wenye 
deni na katika (kutengeneza) Mambo aliyoamrisha 
Mwenyezi Mungu na katika (Kupewa) Wasafiri 
(walioharibikiwa). Ni faradhi inayotoka kwa 
Mwenyezi Mungu, na Mwenyezi Mungu ni Mjuzi 
(na) Mwenye hikima. 

61. Na miongoni mwa (hao wanafiki) wako 

wanaomuudhi Mtume na kusema: “yeye ni sikio tu” 
(yaani anasikia maneno bila ya kuyapima. Waongo 
wakubwa). Sema: “Sikio la kheri kwenu”: 

anamuamini Mwenyezi Mungu na anawasadiki 
wanaoamini (sio anawasadiki wao wanafiki). Na ni 
rehema kwa wale wanaoamini miongoni mwenu. Na 
wanaomuudhi Mtume wa Mwenyezi Mungu 
watakuwa na adhabu inayoumiza (kweli kweli). 

62. Wanakuapieni Mwenyezi Mungu ili 
kukuridhisheni japo wanamuudhi Mwenyezi Mungu 
na Mtume), haii ya kuwa Mwenyezi Mungu — na 
Mtume wake pia) — ana haki zaidi ya kuwa wao 
wamridhishe, ikiwa wao ni wanaoamini (ukweli). 

63. Je, hawajui ya kwamba anayeshindana na 
Mwenyezi Mungu na Mtume wake, basi yeye 
atapata moto wa Jahanamu kukaa humo daima? 
Hiyo ndiyo hizaya kubwa (udhalilifu 
inayowangojea). 

64. Wanafiki wanaogopa kuteremshiwa sura 
itakayowatajia (unafiki wao) uliyomo katika nyoyo 
zao. Sema: “Fanyeni tu mzaha, hakika Mwenyezi 

wanabainishiwa hapa hukumu ya mali yao hayo wanayoyatoa kwa njia ya propaganda tu. 

54. Anayekuhmi kwa ukaidi tu — si kwa uiinga — hayakubaliwi mema anayoyafanya. Nguvu za burc. 

59. Kama kweli miu Mwislamu basi aridhie yanayopitishwa na Sharia — ahyoyakadiri Mwenyezi Mungu na 
aliyoyapitisha Mtume. 

60. Aya hii ni kuwakatisha tamaa hao wanahki kuwa wao hawamo katika wanaostahiki Zaka. Wanaostahiki 
Zaka ni hawa waliotajwa hapa. 

Na fakiri na masikini takriba ni sawa sawa; wote hawana hali nzuri; lakini fakin hali yake ni mbaya zaidi kuliko 
hali ya masikini. Fakiri ni yule anayepata chini kuliko nusu ya mahitajio yake. Na masikini ni yule anayepata zaidi 
kuliko nusu ya mahitajio yake. Basi wote wanastahiki kupewa mpaka mahitajio yao. 

Na fungu la tatu katika >ale mafungu manane ya hao wanaostahiki Zaka ni “Wanaozitumikia.” Nao ndio nani? 
Hawa ndio wale watu wanaopelekwa na Serikali kwenda kupeleleza mali ya matajiri na kuchukua kwao 
ltinachostahiki wakapeleka Senkalini. Kisha wakawatafuta masikini na kujua hali zao wapewe Serikalint kiasi 
wanachohitaiia. 

Na “Wanaotiwa nguvu nyoyo zao” ni wale Waislamu wapya — ndio kwanza wanasilimu — na wana umma 

Mungu atayatoa nje hayo mnayoyaogopa (.yadhihiri 
kwa kila mtu).” 

65. Na kama ukiwauliza (kwa nini wanaifanyia 

mzaha dini) wanasema: “Sisi tulikuwa 

tukizungumzazungumza na kucheza tu.” Sema: 
“Mlikuwa mkimfanyia mzaha Mwenyezi Mungu na 
Aya zake na Mtume wake?” 

66. Msitoe udhuru (wa uwongo); umekwisha 
kudhihiri ukafiri wenu (mliokuwa mkiuficha) baada 
ya kule kuamini kwenu (kwa uwongo). Kama 
tukilisamehe kundi miongoni mwenu (kwa kutubia 
kwake) tutaliadhibu kundi (jingine) kwa sababu ya 
kuasi kwake. 

67. Wanaume wanattki na wanawake wanafiki, 
wote ni hali moja; huamrisha yaliyo mabaya na 
huyakataza yaliyo mazuri, na kuizuilia mikono yao 
(hawasaidii mambo ya kheri); wamemsahau 
Mwenyezi Mungu (wamepuza amri Zake); na Yeye 
pia amewasahau (amewapuza). Hakika wanaHki ndio 
wavunjao amri. 

68. Mwenyezi Mungu amewaahidi wanafiki 
wanaume na wanafiki wanawake na makafiri, moto 
wa Jahanamu kukaa humo daima. Huo unawatosha 
(kuwaadhibu); na Mwenyezi Mungu amewalaani; 
nao wana adhabu itakayodumu 

69. (Makafiri nyinyi ni) sawa na wale 
waliokuwa kabla yenu (tutakuangamizeni kama 
tulivyowaangamiza wao. Bali) wao walikuwa wana 
nguvu zaidi kuliko nyinyi na wana mali nyingi zaidi 
na watoto wengi zaidi kuliko nyinyi. Basi 
walistarehea sehemu yao, na nyinyi mnaistarehea 
sehemu yenu kama walivyostarehe kwa sehemu yao 
wale waliokuwa kabla yenu- na mkazama katika 
maovu kama walivyozama wao. Hao ndio ambao 
vitendo vyao vimeruka tupu katika dunla na Akhera; 
na hao ndio waliokhasiri. 

70. Je, Hazikuwajia, habari za wale waliokuwa 
kabla yao: watu wa Nuhu na Adi na Thamud, na 
watu wa Ibrahimu, na watu wa Madyan, na (watu 
wa) miji iliyopinduliwa chini juu? Mitume wao 
waliwajia kwa hoja zilizo wazi (wakakataa kuiuata. 
Basi Mwenyezi Mungu akawaangamiza); Na 
Mwenyezi Mungu hakuwa Mwenye kuwadhulumu, 
bali wao walikuwa wakijidhulumu wenyewe. 

nyunia yao, inatarajiwa ya kuwa akipcwa huyu na kutukuzwa watasilimu hao pia. 

‘Na njia za Mwcnyczi Mungu’ ni kuzuumia fedha hizo katika kila mambo ya faida ya umma. 

6 1 . Ilivyokuwa Mtume hawadhihirishi ubaya wao — kwa akhlaki zak'e nzuri, walidhani kuwa hautambui 
* ubaya wao. 

71. Na wanaoamini wanaume na wanaoamini 
wanawake, ni marafiki wao kwa wao. Huyaamrisha 
yaliyo mema na huyakataza yaliyo mabaya, na 
husimamisha Sala na hutoa Zaka na humtii 
Mwenyezi Mungu na Mtume wake. Hao ndio 
ambao Mwenyezi Mungu atawarehemu. Hakika 
Mwenyezi Mungu ni Mwenye nguvu na Mwenye 
hikima. 

72. Mwenyezi Mungu amewaahidi wanaoamini 
wanaume na wanaoamini wanawake (Amewaahidi) 
mabustani (Pepo) zipitazo mito mbele yake — kukaa 
humo daima — na makazi mazuri katika mabustani 
hayo yenye kudumu. Na radhi za Mwenyezi Mungu 
ndizo kubwa zaidi. Huko ndiko kufuzu (kufaulu) 
kukubwa. 

73. Ewe Nabii! Shiridana na makafiri na 
wanafiki na uwe mgumu kwao. Na makazi yao ni 
Jahanamu, nayo ni marejeo mabaya. 

74. (Wanafiki baada ya kwisha kusema mancno 
mabaya juu ya Mwenyezi Mungu na Mtume na dini 
ya Uislamu). Wanaapa kwa (jina la) Mwenyezi 
Mungu (ya kwamba) hawakusema, na hali kuwa 
wamekwishasema neno la ukafiri, na wakakufuru 
baada ya (kudhihirisha) Uislamu wao (wa uwongo). 
Na wakaazimu ambayo hawakuweza kuyafikia. Na 
hawakuona baya (kwa kuja Uislamu) ila ya kuwa 
Mwenyezi Mungu na Mtume Wake amewatajirisha 
kwa fadhila Zake. Basi kama watatubia itakuwa 
kheri kwao; na kama wakikengeuka, Mwenyezi 
Mungu . atawaadhibu kwa adhabu iumizayo katika 
dunia na Akheraj wala hawatakuwa na mlinzi wala 
wa kuwanusuru yoyote katika ardhi (wa kuwalinda 
na adhabu ya Mwenyezi Mungu isiwafike). 

75. Na miongoni mwao (hao wanafiki) wako 
waliomuahidi Mwenyezi Mungu kuwa: “Akitupa 
katika fadhila Zake tutatoa sadaka na tutakuwa 
miongoni mwa wanaotenda mema.” 

76. Lakini alipowapa hizo fadhila Zake, 
walizifanyia ubakhili na wakakengeuka, nao (mpaka 
hivi sasa) wanakengeuka. 

77. Kwa hivyo Akawalipa . unaftki (kuutia) 
nyoyoni mwao mpaka siku ya kukutana naye 
(Mwenyezi Mungu), kwa sababu ya kukhalifu kwao 
waliomuahidi Mwenyezi Mungu na kwa sababu ya 
kusema kwao uWongo. 

67. Basi wanaokwenda mwendo huu, hata -wakiwa Waislamu, watakuwa wanaAki; yawathubutikie 
yatakayowathubutikia. 

71 , 72. Sifa za Wajslamu wa kweli na watakayoyapata. Mpanda wema huvuna wema. 

78. Je, hawajui kwamba Mwenyezi Mungu 
anajua siri zao na minong*ono yao, na kwamba 
Mwenyezi Mungu ndiye ajuaye mambo ya ghaibu? 

79. Wale wanaowabeza Waislamu wanaotoa 
sadaka nyingi na (wanawabeza) wale wasiopata 
(chakutoa) ila kitu kidogo; wakawafanyia maskhara 
(mzaha). Mwenyezi Mungu atawalipa mzaha (wao), 
nao watapata adhabu iumizayo. 

80. (Ewe Mtume)! Waombee msamaha (hao 
wanafiki) au usiwaombee; (yote sawa sawa). Hata 
ukiwaombea msamaha mara sabiini, Mwenyezi 
Mungu hatawasamehe. Hayo ni kwa sababu ya kuwa 
wao wamemkataa Mwenyezi Mungu na Mtume 
Wake. Na Mwenyezi Mungu hawaongozi watu 
wavunjao amri (Zake). 

8 1 . Walifurahi walioachwa nyuma (wasende 
yitani. Walifurahi) kwa kule kukaa kwao nyuma ya 
Mtume wa Mwenyezi Mungu. Na walichukia 
kupigana kwa mali zao na nafsi zao katika njia (Dini) 
ya Mwenyezi Mungu, na wakasema (kuwaambia 
wenzao): “Msende (vitani) katika joto hili.” Sema 
(uwaambie): “Moto wa Jahanamu una joto zaidi. 
Laiti wange^ahamu.” 

82. Basi nawacheke kidogo (hapa duniani), 
watalia sana (huko Akhera). Ni malipo ya yale 
waliyokuwa wakiyachuma. 

83. Basi Mwenyezi Mungu akikurudisha katika 

taifa moja miongoni mwao — na wakakutaka idhini 
ya kutoka (kwenda vitani miongoni mwa vita 
viiakavyotokea) — sema: “Nyinyi hamtatoka 

abadan pamoja nami; wala hamiapigana na maadui 
pamoja nami. Nyinyi mlipenda kukaa (msende vitani 
ile) mara ya kwanza; basi kaeni (na mara hii vile 
vile).pamoja na watakaobakia nyuma.” 

84. Wala usimsalie kamwe mmoja wao yoyote 
yule akifa, wala usisimame kaburini kwake 
(kumuombea dua). Hakika hao wamemkataa 
Mwenyezi Mungu na Mtume Wake, na wakafa, na 
hali ni wenye kuvunja amri (za Mwenyezi Mungu). 

85. Wala zisikufurahishe mali zao na watoto 
wao. Mwenyezi Mungu anataka kuwaadhibu kwa 
hayo katika dunia; na roho zao zitoke, na hali wao 
ni makaHri. 

73. Kuwafanyia ukali kidogo wabaya ni vizuri; ndio kuwatengeneza, ndio kuwaonea huruma. 

74. Kuonyesha ulaimu wao; wanafanyiwa mema wanalipa ubaya. 

73-79- Wanatajwa baadhi ya wabaya na baadhi ya vitendo vyao. 

86. Na inapoteremshwa sura (isemayo), 
“Muamini Mwenyezi Mungu na ipiganieni dini 
pamoja na Mtume Wake,” wenye wasaa na uweza 
miongoni mwao (hao wanaftki) hukuomba ruhusa 
(kutokwenda huko vitani) na husema: “Tuache tuwe 
pamoja na watakaokaa (wasende vitani).” 

87. Wameridhia kuwa pamoja na wanaobakia 
nyuma; na nyoyo zao zikapigwa muhuri (zikazibwa), 
kwa hivyo hawafahamu (la kuwafaa wala la 
kuwadhuru). 

88. Lakini Mtume na wale walioamini pamoja 
naye waliipigania (dini) kwa mali zao na nafsi za0j 
na hao ndio watakaopata kherij na hao ndio wenye 
kufuzu (kufauiu). 

89. Mwenyezi Mungu amewatengenezea 
mabustani yapitayo mito mbele yake, wakae humo. 
Huko ndiko kufuzu kukubwa. 

90. Na walikuja wenye nyudhuru (za kweli) 
katika Mabedui (waliokuwa Waislamu) ili wapewe 
ruhusa. Na wakakaa (wasije kutoa udhuru wala 
kutaka ruhusa kwa Mtume) wale waliomwambia 
uwongo Mwenyezi Mungu na Mtume Wake (yaani 
wale wanafiki wanaojigamba mbele ya Miume na 
Waislamu kuwa wao ni Waislamu). Basi itawapata 
wale waliodumu na ukafiri wao miongoni mwao 
adhabu iumizayo. 

91. Hapana kosa (kutokwenda vitani) juu ya 
wale walio dhaifu (wa umbo lao), wala juu ya 
wagonjwa waia juu ya wale wasiopata cha kutumia 
(njiani wala cha kuwaachia watu wao majumbani). 
(Si kosa kwao) maadamu wanamfanyia nia nzuri 
Mwenyezi Mungu na Mtume Wake. Hakuna njia 
(ya kuwalaumu) wanaofanya mema. Na Mwenyezi 
Mungu ni Mwingi wa kusamehe (na) Mwingi wa 
kurehemu. 

92. Wala (hapana kosa) juu ya wale waliokujia 
ili uwapatie cha kupanda, (wende vitani), ukasema: 
“Sina cha kukupandisheni juu yake;” wakarudi, na 
hali macho yao yanamiminika machozi kwa huzuni 
ya kukosa kupata masurufu hayo. 

93. Iko njia (ya kuwalaumu) wale 
wanaokuomba ruhusa (wasije viiani wala hawatoi 

80. Jaza yao maadamu hawakutengenea. 

81, 82. Baadhi ya mabaya yao na yatakayowafika. 

83, 84. Yanatajwa yakufanyiwa hawa ili waogope wengine. 

86, 87. Baadhi ya mabaya ya wanaAki. 

88, 89. Sifa ya Mtume na Waislamu wema na jaza yao. 

90. Baadhi ya mabaya waliyokuwa wakiyafanya hao wabaya na yatakayowapata. 

kitu), na hali wao ni matajiri, wameridhia kuwa 
pamoja na wanaobakia nyuma. Na Mwenyezi 
Mungu amewapiga muhuri juu ya nyoyo zao-, kwa 
hivyo hawajui (lolote wala hawabali). 

94. Watakutoleeni udhuru mtakaporudi 

'.mkakutana nao). Sema: “Msitoe udhuru; 

hatutakuaminihi. Mwenyezi Mungu amekwisha 
kutueleza khabari zenu. Na karibuni hivi Mwenyezi' 
Mungu ataviona vitendo vyenu (tena) na Mtume 
Wake (pia). Kisha (mkifa) mtarudishwa kwa Mjuzi 
wa ya siri na ya dhahiri, naye atakuambieni (yote) 
yale mliyokuwa mkiyatenda.” 

95. Watakuapieni Mwenyezi Mungu 
mtakaporudi kwao (mkakutana nao), ili 
muwasamehe (mvapuze waliyoyafanya). Basi 
wapuzilieni mbali. Bila shaka wao ni najisi, na 
makazi yao ni Jahanamu. Ni malipo ya yale 
wahyokuwa wakiyachuma. 

96. Wanakuapieni ili muwe radhi nao. Basi 
mkiwa radhi nao nyinyi (ndiyo nini maadamu 
Mwenyezi Mungu hakuwapa radhi?), basi Mwenyezi 
Mungu hawi radhi na watu wavunjao amri. 

97. Mabedui wamezidi sana katika ukafiri na 
unaftki na wameelekea zaidi wasijue mipaka ya yale 
aliyoyateremsha Mwenyezi Mungu juu ya Mtume 
Wake. Na Mwenyezi Mungu ni Mjuzi (na) Mwenye 
hikima. 

98. Na katika Mabedui hao wako wanaofikiri 
kuwa wanayoyatoa (katika kusaidia Uislamu) ni 
gharama ya bure, .na wanakungojeleeni misiba. 
Mistba mibaya itakuwa juu yao (itawafika wao). Na 
Mwenyezi Mungu ndiye asikiaye na ajuaye. 


}»£ 

® j ($\ && jSI (jS 


J&i L oici 

* *y)i tjr; }££$& |3j £i%f 




91,92. Wanatajwa wenye kupewa udhuru. 

93. Wanatajwa wenye kustahiki lawama. 

94. Tumeona katika Aya ya 81 ya Sura hii kuwa vilipoandaltwa vita vya kwenda kupigana na Warumi wale 
waliokuwa hawana Uislamu wa kweli walijipurukusha wasende. Wakaja wengine kutoa nyudhuru za uwongo, na 
wengine wakangojea huko vitani. 

97 - Watu wakikaa katika miji wakakutana na watu hawa na watu hawa wanajua yaliyo mema na yaliyo 
mabaya. Wanajua haya kwa ile taathira wanayoiona kwa mambo hayo na kwa kusikia. 

Lakini watu wakikaa vichungu vidogo vidogo majangwani na maporini na mashambani hawajut haya, kwa hivyo 
kwao ujinga unabobea na ukaidi. Ndivyo ikaambiwa hapa ‘Mabedui wamezidi sana katika ukaliri na unaftki’ Na 
tamko hilo la ‘Al Aarab’ siyo kama tamko la ‘Al Arab.’ 'Al Arab \ maana yake Waarabu. Na Al Aarab maana 
yake ni kila asiyekuwa mkazi wa mji, kama vile wakazi wa porini, jangwani, mashambani na kama huko; akiwa 
Muarabu au Muafrtka au Mzungu au Mchina au wa kabila nyingine. 

Basi sivyo hivyo wanavyojivurumizia tu hao wanaojidai kufasiri Qurani — na hali ya kuwa hawajui lugha ya 
Kiarabu — wakaona Al Arab na Al Aarab ni maana moja na maana yake ni Waarabu. Wakasema kuwa Waarabu 
wamezidi sana katika ukafiri na unafiki! 

Haifai kabisa kwa mtu kuifasiri Qurani pasi na kujua kweli kweli. Mwenyezi Mungu atamtia adabu kubwa 

99. Na katika Mabedui hao wako 
wanaomuamini Mwenyezi Mungu na siku ya 
Mwisho, na wanaitakidi kuwa wanayoyatoa rtdiyo 
(sababu za) kuwasogeza kwa Mwenyezi Mungu, na 
za (kupatia) dua za Mtume. Sikieni! Hakika hayo ni 
(kweli kuwa ni) mambo ya kuwasogeza kwa 
Mwenyezi Mungu. Mwenyezi Mungu atawaingiza 
katika rehema Yake. Bila shaka Mwenyezi Mungu ni 
Mwingi wa kusamehe (na) Mwingi wa kurehemu. 

100. Na wale waliotangulia wakawa wa kwanza 
katika (Uislamu) — Muhajiri na Ansari, na wale 
waliowafuata kwa mwendo mzuri — Mwenyezi 
Mungu atawapa radhi, nao wamridhie (Mwenyezi 
Mungu kwa hayo mazuri atakayowapa) na 
amewaandalia Mabustani yapitayo mito mbele yake, 
wakakae humo milele. Huku ndiko kufuzu 
kukubwa. 

101. Na katika Mabedui wanaokaa pembezoni 
mwenu katika vitongoji vya karibu yenu hapo 
Madina) kuna wanaAki. Na katika wenyeji wa 
Madina (pia kuna wengine wanafiki); wamebobea 
katika unafiki; (hata) huwajui (kuwa ni wanafiki). 
Sisi tunawajua. Tutawaadhibu mara mbili, kisha 
watarudishwa katika adhabu kubwa. 

102. Na (wako) wengine wamekiri dhambi zao 
(wametubia kwa Mwenyezi Mungu, wakapokelewa). 
Wamechanganya vitendo vizuri na vingine vibaya. 
Asaa Mwenyezi Mungu akapokea toba zao. Hakika 
Mwenyezi Mungu ni Mwingi wa kusamehe (na) Mwingi 
wa kurehemu. 

103. Chukua sadaka katika; mali zao, uwasaHshe 
na kwatakasa kwa ajili ya hizo (sadaka zao) na kuwataja 
kwa vizuri (mbele yangu) na uwaombee dua. Hakika 
kuwaombea kwako kutawapa utuliYu 
(watengenekewe); na Mwenyezi Mungu ndiye 
asikiaye na ajuaye. 

104. Je! Hawajui ya kwamba Mwenyezi Mungu 
anapokea toba ya waja Wake na kuzipokea sadaka, 
na ya kwamba Mwenyezi Mungu ni Mwenye 
kukubali toba sana (na) Mwenye rehema? 

kabisa ya kumuangamiza kweli kweli Akhera au pengine papa hapa duniani kwani anamsingiaia Mwenyezi Mungu 
asiyoyasema. 

1 00. Malipo watakayoyapata wema — waliotangulia na wa sasa na watakaokuja. 

101. Kwenye wema wake mtu na wabaya wake wako, na kwenye wabaya wake na wema wake wapo pia. 
Kheri tupu kabisa haipatikani. Basi hata huko Madina alikopokewa Mtume namna hiyo kwa kichwa na mikono na 
miguu, na walikuwa wengine katika hao ni maadui zake kweli kweli, ila wanajidhihirisha tu mbele yake na mbele 
za watu wake kuwa wao wanamiuata Mtume na kumpenda na kupendelea ya kheri. Kumbe waongo. 

